1. **melléklet**





**Komár****om város klímastratégiája 2020-2030.**

**Kitekintéssel 2050-ig**

1. **számú módosítása**

**2024. év**

**Készült**

**KOMÁROM VÁROS ÖNKORMÁNYZATA**

**megbízásából**

**a Responsum Kft.**

**gondozásában**

Komárom Város Önkormányzat Képviselő-testületének 204/2021. (X.7.) határozata által elfogadott

Komárom Város Klímastratégiájának 1 számú módosítása

Komárom Város Klímastratégiája 8. pontja helyébe az alábbi szöveg lép:

# Klímastratégiai célrendszer

A következő fejezetben a helyzetelemzésen alapuló célrendszert mutatjuk be. A célok között egyrészt megfogalmazunk egy átfogó mitigációs célt, majd meghatározzuk az általános (és specifikus) mitigációs, adaptációs és szemléletformálási célokat, amelyek a megfogalmazott jövőkép elérését szolgálják. Komárom egy intenzív ipari fejlődés szakaszában lévő város, így a számszerű célok meghatározása komoly nehézségbe ütközött a klímastratégia 2021. évi elfogadásakor. Fontos kiemelni azt a tényt, hogy a helyi iparfejlődés és ipari tevékenység önmagában nagyban támogatja a helyi, a vármegyei és az országos klímastratégiai célokat. Az itt működő akkumulátorgyár ugyanis a zöld energiamegoldások, zöld technológiák nagyobb térnyerését, ezáltal a kibocsátás csökkenését és az egészségesebb ökoszisztéma fenntartását szolgálja.

A klímastratégia 2024. évi módosítása és kiegészítése során a klímastratégia készítésekor rendelkezésre álló adatok figyelembevételével a célrendszert az alábbiakban határozzuk meg.

Az átfogó mitigációs cél meghatározásánál a vármegyei klímastratégia százalékos értékeire támaszkodtunk. Ez alapján 2030-ig 9%-os, 2050-ig 20%-os kibocsátás csökkentés tervezhető (4. táblázat). A vármegyei stratégia ágazatonként fogalmaz meg elérendő csökkentéseket: úgy véltük, hogy a nagyipari és mezőgazdasági kibocsátás csökkentése a jelenlegi ipari és mezőgazdasági fejlesztések fényében nem reális, illetve a közlekedési kibocsátás csökkentésében jelentős potenciálok vannak még. Így részben módosítottuk az egyes ágazatok közötti megoszlást olyan módon, hogy a 2030-as és 2050-es százalékos célértékek a vármegyei érték közelében maradjanak (5. táblázat). Ez alapján a következőképpen fogalmazzuk meg a város átfogó mitigációs célkitűzését:

**Átfogó mitigációs célkitűzés: Komárom város teljes kibocsátásának csökkentése 2018-as bázisévhez viszonyítva 2030-ig 7%-kal, 2050-ig 13%-kal[[1]](#footnote-1).**

4. táblázat: Komáromi dekarbonizációs célok meghatározása 2030-ra és 2050-re vonatkozóan Komárom-Esztergom Vármegye Klímastratégiájának százalékos célértékei alapján[[2]](#footnote-2)

|  |  |  |  |  |  |
| --- | --- | --- | --- | --- | --- |
| Dekarbonizációs célok | Bázisév 2018/2022/2025  (t CO2) | 2030  (t CO2) | 2050  (t CO2) | Kibocsátás csökkentés %-a, 2030 | Kibocsátás csökkentés %-a, 2050 |
| Az energiafelhasználásból adódó́ ÜHG kibocsátásának csökkentése | 367 695 | 330 926 | 284 964 | 10% | 25% |
| Nagyipari szereplők kibocsátás csökkentése | 10 410 | 9 369 | 7 599 | 10% | 30% |
| Közlekedési eredetű ÜHG kibocsátás csökkentése | 50 164 | 47 656 | 46 352 | 5% | 8% |
| Mezőgazdasági eredetű ÜHG kibocsátás (energiafogyasztáson kívül) | 13 726 | 13 726 | 13 726 | 0% | 0% |
| Hulladék eredetű ÜHG kibocsátás | 741 | 667 | 641 | 10% | 15% |
| Teljes kibocsátás | 442 736 | 402 344 | 353 282 | 9% | 20% |

5. táblázat: Komáromi módosított dekarbonizációs célok meghatározása 2030-ra és 2050-re vonatkozóan Komárom-Esztergom Vármegye Klímastratégiájának százalékos célértékeire támaszkodva

|  |  |  |  |  |  |
| --- | --- | --- | --- | --- | --- |
| Dekarbonizációs célok | Bázisév 2018/2022/2025  (t CO2) | 2030  (t CO2) | 2050  (t CO2) | Kibocsátás csökkentés %-a, 2030 | Kibocsátás csökkentés %-a, 2050 |
| Az energiafelhasználásból adódó́ ÜHG kibocsátásának csökkentése | 367 695 | 341 957 | 316 402 | 7% | 15% |
| Nagyipari szereplők kibocsátás csökkentése | 10 410 | 10 410 | 10 410 | 0% | 0% |
| Közlekedési eredetű ÜHG kibocsátás csökkentése | 50 164 | 46 653 | 42 700 | 7% | 16% |
| Mezőgazdasági eredetű ÜHG kibocsátás | 13 726 | 13 726 | 13 726 | 0% | 0% |
| Hulladék eredetű ÜHG kibocsátás | 741 | 667 | 641 | 10% | 15% |
| Teljes kibocsátás | 442 736 | 413 412 | 383 878 | 7% | 13% |

A fenti két táblázatban Komárom város teljes kibocsátását tüntettük fel olyan módon, hogy a nyelők hatását nem számítottuk bele. Ebből származik az az eltérés, amely az üvegházhatású gázkibocsátás leltár eredményei, valamint a 4. és az 5. táblázat eredményei között jelentkezik.

**Dekarbonizációs és mitigációs célok:**

DÁ-1. Célkitűzés: Energiafelhasználásból eredő kibocsátás csökkentése

DÁ-2. Célkitűzés: Közlekedés kibocsátásának csökkentése

DÁ-3. Célkitűzés: Épületek energiahatékonyságának növelése és kibocsátásának csökkentése

**Adaptációs és felkészülési célok:**

AÁ-1. Célkitűzés: Zöldterületek védelme, klímaszempontú fejlesztése

AÁ-2. Célkitűzés: Vizek védelme, klímabarát felhasználása

AÁ-3. Célkitűzés: Egészségügyi felkészülés

AS-1. Célkitűzés: Helyi értékek megóvása (vármegyei klímastratégia specifikus intézkedései)

**Szemléletformálási, klímatudatossági célok:**

Sz-1. Célkitűzés: Önkormányzati szemléletformálás

Sz-2. Célkitűzés: Gazdasági szereplők szemléletformálása

Sz-3. Célkitűzés: Lakossági szemléletformálás

6. táblázat: A klímastratégia célrendszere

|  |  |  |
| --- | --- | --- |
| Dekarbonizációs és mitigációs célkitűzések | Adaptációs és felkészülési célkitűzések | Szemléletformálási, klímatudatossági célkitűzések |
| Energiafelhasználásból eredő kibocsátás csökkentése | Zöldterületek védelme, klímaszempontú fejlesztése | Önkormányzati szemléletformálás |
| Közlekedés kibocsátásának csökkentése | Vizek védelme, klímabarát felhasználása | Gazdasági szereplők szemléletformálása |
| Épületek energiahatékonyságának növelése és kibocsátásának csökkentése | Egészségügyi felkészülés | Lakossági szemléletformálás |
|  | Helyi értékek megóvása (megyei klímastratégia specifikus intézkedései) |  |

A következő fejezetben az egyes célokhoz tartozó intézkedések kifejtését készítettük el.

1. A 2018-as bázisév a korábban leírtak szerint tartalmaz 2011-es népszámlálási, 2022-es tervezett ipari energiafelhasználási, illetve 2025-ös becsült közlekedési adatokat. Ezzel együtt mi 2018-as bázisévnek nevezzük. [↑](#footnote-ref-1)
2. Komárom-Esztergom megye Klímastratégiája 134-135. oldal [↑](#footnote-ref-2)